title: http://risaleoku.com/oku/osmesnevi/209
article: ذرّه
  (هدايتِ قرآنيهنڭ شعاعندن)
  ﴿بِسْمِ اللّٰه الرَّحْمٰنِ الرَّحِيمِ﴾
  إعلم أيّها العزيز!
  جنابِ حقّه ناظر و اوڭا واصل اولان يوللر، قپولر· عالمڭ طبقهلرى، صحيفهلرى، مركّباتى نسبتنده بر يكون تشكيل ايتمكدهدر. عادى بر يول قپانديغى زمان، بتون يوللرڭ قپانمش اولديغنى توهّم ايتمك، جهالتڭ أڭ بيوك بر شاهديدر. بو آدمڭ مَثلى، غايت بيوك عسكرى بر قرارگاهى حاوى بيوك بر شهرده، قرارگاهڭ بايراغنى گورمديگندن، سلطانڭ و عسكريهيه عائد بتون شيلرڭ إنكارينه ويا تأويلنه باشلايان آدمڭ مَثلى گبيدر.
  إعلم أيّها العزيز!
  هر شيئڭ باطنى ظاهرندن داها عالى، داها كامل، داها لطيف، داها گوزل، داها مزيَّن اولديغى گبى· حياتجه داها قوى، شعورجه داها تامدر. و ظاهرده گورونن حيات، شعور، كمال و سائره آنجق باطندن ظاهره سوزولن ضعيف بر ترشّحدر. يوقسه باطن جامد، ميّت اولوب ده علم و حياتى طيشارىيه ويرمش اولديغنه ذهابه إحتمال يوقدر.
  أوت قارنڭ (معدهڭ) أويڭدن· جلدڭ، گوملگڭدن و قوّهِٔ حافظهڭ، سنڭ كتابڭدن نقش و إنتظامجه داها يوكسك و داها غريبدر. بناءً عليه عالمِ ملكوت، عالمِ شهادتدن· عالمِ غيب، دنيا و آخرتدن داها عالى و داها يوكسكدر. مع الأسف نفسِ أمّاره، هواءِ نفس ايله باقديغى ايچون ظاهرى حياتلى، انسيتلى بر پرده گبى، ميّت و ظلمتلى و وحشتلى ظن ايتديگى باطن اوستنه سريلمش اولديغنى گورويور.
  إعلم أيّها العزيز!
  سنڭ يوزڭ، وجهڭ او قدر كوچكلگى ايله برابر گچمش و گلهجك بتون إنسانلرڭ عددنجه كنديسنى اونلردن آييران و تعريف ايدن نشان و علامتلرى حاوى اولديغى گبى، يوزيڭى تشكيل ايدن أساس و أركاننده ده بتون إنسانلر إتّفاقدهدر. بتون إنسانلرده برى توافق، ديگرى تخالف اولمق اوزره ايكى جهت واردر. تخالف جهتى صانعڭ مختار اولديغنه، توافق جهتى ايسه صانعڭ واحدِ أحد اولديغنه دلالت ايدرلر. بو ايكى جهتڭ بر قاصدڭ قصديله، بر مختارڭ إختياريله، بر مريدڭ إرادهسيله، بر عليمڭ علميله اولماديغنى توهّم ايتمك، محالاتڭ أڭ عجيبيدر. فسبحان اللّٰه! يوزڭ او كوچك صحيفهسنده ناصل غيرِ متناهى نشانلر درج ايديلمشدر كه، گوز ايله اوقونور ده نظر ايله، يعنى عقل ايله گورونمز.
  (هدايتِ قرآنيهنڭ شعاعندن)
  ﴿بِسْمِ اللّٰه الرَّحْمٰنِ الرَّحِيمِ﴾
  إعلم أيّها العزيز!
  جنابِ حقّه ناظر و اوڭا واصل اولان يوللر، قپولر· عالمڭ طبقهلرى، صحيفهلرى، مركّباتى نسبتنده بر يكون تشكيل ايتمكدهدر. عادى بر يول قپانديغى زمان، بتون يوللرڭ قپانمش اولديغنى توهّم ايتمك، جهالتڭ أڭ بيوك بر شاهديدر. بو آدمڭ مَثلى، غايت بيوك عسكرى بر قرارگاهى حاوى بيوك بر شهرده، قرارگاهڭ بايراغنى گورمديگندن، سلطانڭ و عسكريهيه عائد بتون شيلرڭ إنكارينه ويا تأويلنه باشلايان آدمڭ مَثلى گبيدر.
  إعلم أيّها العزيز!
  هر شيئڭ باطنى ظاهرندن داها عالى، داها كامل، داها لطيف، داها گوزل، داها مزيَّن اولديغى گبى· حياتجه داها قوى، شعورجه داها تامدر. و ظاهرده گورونن حيات، شعور، كمال و سائره آنجق باطندن ظاهره سوزولن ضعيف بر ترشّحدر. يوقسه باطن جامد، ميّت اولوب ده علم و حياتى طيشارىيه ويرمش اولديغنه ذهابه إحتمال يوقدر.
  أوت قارنڭ (معدهڭ) أويڭدن· جلدڭ، گوملگڭدن و قوّهِٔ حافظهڭ، سنڭ كتابڭدن نقش و إنتظامجه داها يوكسك و داها غريبدر. بناءً عليه عالمِ ملكوت، عالمِ شهادتدن· عالمِ غيب، دنيا و آخرتدن داها عالى و داها يوكسكدر. مع الأسف نفسِ أمّاره، هواءِ نفس ايله باقديغى ايچون ظاهرى حياتلى، انسيتلى بر پرده گبى، ميّت و ظلمتلى و وحشتلى ظن ايتديگى باطن اوستنه سريلمش اولديغنى گورويور.
  إعلم أيّها العزيز!
  سنڭ يوزڭ، وجهڭ او قدر كوچكلگى ايله برابر گچمش و گلهجك بتون إنسانلرڭ عددنجه كنديسنى اونلردن آييران و تعريف ايدن نشان و علامتلرى حاوى اولديغى گبى، يوزيڭى تشكيل ايدن أساس و أركاننده ده بتون إنسانلر إتّفاقدهدر. بتون إنسانلرده برى توافق، ديگرى تخالف اولمق اوزره ايكى جهت واردر. تخالف جهتى صانعڭ مختار اولديغنه، توافق جهتى ايسه صانعڭ واحدِ أحد اولديغنه دلالت ايدرلر. بو ايكى جهتڭ بر قاصدڭ قصديله، بر مختارڭ إختياريله، بر مريدڭ إرادهسيله، بر عليمڭ علميله اولماديغنى توهّم ايتمك، محالاتڭ أڭ عجيبيدر. فسبحان اللّٰه! يوزڭ او كوچك صحيفهسنده ناصل غيرِ متناهى نشانلر درج ايديلمشدر كه، گوز ايله اوقونور ده نظر ايله، يعنى عقل ايله گورونمز.